ועדת הכספים, כנסת 20, פרוטוקול מספר 1044, 2018-05-21 10:45

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר-היום: אישור השקעת המדינה בחברת נצר השרון בע"מ ("נצר השרון" או "החברה") בהתאם לסעיף 10 לחוק החברות הממשלתיות, התשל"ה-1975.

משה גפני: אני צריך לסיים את הדיונים היום מוקדם יותר.

משה גפני: מי מציג?

רון אורן: אני מנכ"ל בפועל של נצר השרון.

רון אורן: נצר השרון היא בעצם תע"ש הישנה.

רון אורן: לקראת הפרטת תע"ש מערכות פוצלו החברות ובעצם מדובר בחברה שמתוקצבת 100% על-ידי המדינה.

רון אורן: היא אחראית לכל נושא חכירה ושיקום קרקעות במתחמי תע"ש הפעילים למיניהם.

רון אורן: החברה מקבלת תקציב שוטף לתקציב לפרויקטים של חקירת קרקע.

רון אורן: הפעם באנו לוועדת הכספים לבקש 6.5 מיליון עבור תקציב שוטף של החברה.

משה גפני: אנחנו מחקנו את החובות של תע"ש.

משה גפני: אני התמהמהתי אם להביא את הסעיף הזה כי זכרתי שמחקנו את החובות של החברה עם הרכבה כסף.

יאיר בקמן: אני רכז תעשיות ביטחוניות ברשות החברות.

יאיר בקמן: חובות העבר של תע"ש ושהוגשו לוועדת הכספים לאורך השנים לא הועברו כמובן לחברה החדשה והם נשארו ב"נצר השרון".

יאיר בקמן: הכוונה היא שביום הפרטתה – זה לא אצלנו, יש ועדת מחילת חובות בחשכ"ל.

יאיר בקמן: כרגע החובות האלה קיימים כי הוחלו עליהם עדיין בוועדה.

משה גפני: למה?

קריאה: זה היה מותנה בהפרטה.

משה גפני: אבל אנחנו מחקנו.

יאיר בקמן: לפי מה שאני יודע, מי שאמון על מחילת חובות זאת ועדה בחשב הכללי.

יאיר בקמן: החובות האלה לא נמחלו עדיין.

משה גפני: אז למה מחקנו את החובות?

מיקי לוי: נתנו תקציב למחיקה.

משה גפני: בסדר.

משה גפני: למה?

יאיר בקמן: אני לא מבין את השאלה.

משה גפני: האמת היא שלא צריך כל-כך להבין את זה, רק העובדות.

משה גפני: אנחנו לא אוהבים שעובדים עלינו.

משה גפני: יש לנו רגישות גדולה לתע"ש בגלל אלפי העובדים שהיו שם, אני יכול לכתוב על זה ספר.

יאיר בקמן: הם עדיין שם.

יאיר בקמן: הם עדיין עובדים שם.

משה גפני: אני יכול לכתוב על זה ספר.

משה גפני: אני יכול לספר על ערב סוכות, שלא קניתי לולב ולאתרוג כדי שישלמו את המשכורת בזמן.

משה גפני: אמרתם לנו שאתם רוצים למחוק את החובות.

משה גפני: אנחנו קפצנו על המציאה, שמחנו.

משה גפני: אישרנו את זה.

משה גפני: למה אישרנו?

משה גפני: תבואו אחרי שתגמרו את הכול.

משה גפני: למה אתם באים לפני זה?

משה גפני: מדובר על מאות מיליונים.

יאיר בקמן: נכון וזאת בדיוק הכוונה.

יאיר בקמן: התהליך של ההפרטה לא הושלם.

יאיר בקמן: על-פי מה שאני יודע זאת הכוונה.

יאיר בקמן: זה נאמר גם בהחלטת הממשלה.

יאיר בקמן: כמו שדברים אחרים לא הושלמו - - -

משה גפני: זאת אומרת, שמכאן ואילך, כשרשות החברות תבוא עם איזו הצעה או בקשה דחופה, נגיד להם לחכות איזו שנה.

משה גפני: בסדר, שיוכיחו לנו שזה מה שצריך לעשות.

יאיר בקמן: דבר ראשון, רשות החברות היא לא זאת שבוחנת את זה.

יאיר בקמן: רשות החברות היא זאת שפנתה.

משה גפני: לא הבנת מה ששאלתי?

משה גפני: אנחנו צריכים לאשר ואנחנו גם עומדים בביקורת ציבורית.

משה גפני: מוחקים את החובות או מעבירים כסף כדי למחוק את החובות של תע"ש.

יאיר בקמן: לא היה צריך להעביר כספים כי כל הכספים שאי פעם ניתנו בוועדה, תמיד היה רשום שאמנם זאת הלוואה אבל זאת כמו השקעה בהון מניות, כי ידענו שהכספים האלה לא יחזרו.

יאיר בקמן: לאורך השנים, תמיד שביקשנו כאן שוב להלוות – יש סיבה גם שבאנו לוועדה הנכבדת בשביל לקבל את האישור כי ידענו שהכספים לא יחזרו.

משה גפני: טוב, הלאה.

משה גפני: לא באתי על סיפוקי, אבל לא חייב.

יאיר בקמן: אנחנו מאוד מקווים שבזמן הקרוב ההפרטה תושלם.

משה גפני: אז הייתם צריכים לבוא מתי שאתם עושים את זה ולא לבוא שנה או שנתיים קודם.

יאיר בקמן: זה שני דברים נפרדים.

יאיר בקמן: חברת "נצר השרון" צריכה לפעול.

יאיר בקמן: היא פועלת גם עם החובות האלה.

משה גפני: בסדר.

משה גפני: אני אבחן בשבע עיניים בקשות של רשות החברות.

רון אורן: בכל מקרה, אנחנו ביקשנו תקציב של 6.5 מיליון שקלים שמשמש תקציב שוטף לתשלום משכורות, יועצים וספקים.

משה גפני: כמה עובדים?

רון אורן: אנחנו כרגע 7 עובדים.

משה גפני: בשבוע שעבר היו חמישה.

משה גפני: שאלתי כמה עובדים ואמרו לי חמישה.

רון אורן: עכשיו אתה שואל את המנכ"ל והוא אומר לך שיש 7 עובדים.

משה גפני: אוקי, זה מוסמך.

רון אורן: כן.

רון אורן: 7 עובדים ועוד מספר יועצים.

רון אורן: בעיקרון, אנחנו חברת ניהול ופיקוח.

רון אורן: אנחנו יוצאים למכרזים ותחתנו עובדים קבלני משנה וחברות.

משה גפני: שאלה אחרונה לגבי הניהול.

מיקי לוי: איפה עומדת כל העבודה?

משה גפני: השאלה שלי היא כזאת:

משה גפני: למה ההליך לא היה כזה שבו לא נוגעים בתע"ש?

משה גפני: הרי לא עשו עד עכשיו שום דבר עם תע"ש.

משה גפני: קודם כל לנכות את החובות, את הקרקעות, את כל מה ש"נצר השרון עושה".

משה גפני: לעשות את כל התהליך הזה ורק לאחר מכן להגיד שאנחנו מפריטים את תע"ש, מוכרים את תע"ש, הכול נקי.

משה גפני: חברת "נצר השרון עשתה כבר את כל העבודה.

משה גפני: אז לבוא לכאן ולבקש אישור.

משה גפני: זה פשוט, לנסוע באוטוסטרדה.

משה גפני: למה צריך את כל התהליך המפותל הזה?

יאיר בקמן: אני לא חושב שהחברה היא הכתובת אלא הממשלה.

יאיר בקמן: הממשלה החליטה ב-2013 להפריט את החברה במקביל לפעול לניקוי הקרקעות.

יאיר בקמן: הדברים האלה ייקחו המון שנים.

משה גפני: מה זה נוגע לממשלה, זה אתם?

משה גפני: הרי לא מחקתם את החובות.

משה גפני: הכול עומד אותו דבר, החובות נשארו ורשומים אצל החשב הכללי.

משה גפני: הכול לא נוקה עדיין.

משה גפני: עדיין צריך כסף, מה שאתם מבקשים להעביר לחברת "נצר השרון", כדי לנקות את החברה מהקרקעות ואז להפריט את החברה.

משה גפני: למה הכול לא נעשה יחד?

יאיר בקמן: ב-2013?

משה גפני: מה עשיתם מ-2013 עם החברה?

משה גפני: לא עשיתם כלום, השארתם את זה ככה.

יאיר בקמן: לא, היתה התקדמות.

משה גפני: אז תתקדמו, לא אמרנו לכם לא להתקדם.

יאיר בקמן: ביצעו סקרי קרקע, ביצעו תכניות חקירה.

משה גפני: מאה אחוז.

משה גפני: את תע"ש היה צריך להפריט עכשיו, אחרי שתסיימו את הכול.

רון אורן: מדובר על עבודה רבת שנים.

משה גפני: רבת שנים.

משה גפני: מה עשיתם עד עכשיו?

משה גפני: מה עשיתם עם תע"ש עד עכשיו?

משה גפני: הרי החברות לא נמחקו.

רון אורן: בוא נגיד כך: תע"ש מערכות, החברה החדשה שהוקמה עם הפיצול זאת חברה ללא חובות.

רון אורן: כל הלוואות המדינה שאושרו פה בוועדת הכספים מתוך ידיעה שלא יוחזרו למדינה, נשארו בתע"ש הישנה שנקראת היום "נצר השרון".

רון אורן: אנחנו התחלנו כבר לבצע עבודות.

רון אורן: לו היו רוצים לחכות עם הפרטת תע"ש מערכות, היו צריכים לחכות 20-30 שנה.

רון אורן: אני חושב שלא זאת היתה כוונת המדינה.

משה גפני: נכון, אבל לא מחקתם את החובות עד עכשיו.

משה גפני: מתי תמחקו?

יאיר בקמן: מבחינת תע"ש מערכות, במאזן שלה אין את חובות המדינה.

מיקי לוי: אם הם כבר פה אני רוצה לנצל את ההזדמנות.

מיקי לוי: איפה עומדות העבודות?

מיקי לוי: נמצב מצבנו?

מיקי לוי: מתי יהיה נקי?

רון אורן: מתי יהיה נקי זאת שאלה טובה.

רון אורן: כעיקרון, אנחנו בעצם התחלנו לפעול במספר מתחמים שתע"ש פעלה.

רון אורן: המתחם הגדול, מתחם השרון, 6,000 דונם.

רון אורן: בשלב ראשון התחלנו לזהות בורות הטמנה של חומרים לפסולת מסוכנת שהוטמנו באדמה.

רון אורן: באמצעות שיטות גאו-פיזיות התחלנו לאתר את הבורות.

רון אורן: השלב הבא זה קבלן שיודע לפנות את הפסולות האלה לאתרי פינוי וטיפול בהם.

רון אורן: זה שלב אחד.

רון אורן: שלב מקביל זה נושא של חקירת קרקע.

רון אורן: על-פי סקרים היסטוריים שבוצעו משערים מה יש בקרקע ואיזו רמת זיהום יש בקרקע.

רון אורן: על-מנת לאמת את הנתונים האלה אנחנו מבצעים חקירות קרקע עם דיגומים של גזי קרקע, על-מנת לוודא שמה שרשום בסקרים ההיסטוריים, זה דומה למציאות בשטח.

רון אורן: מעבר לזה, התחלנו פרויקט של חקירת מי תהום באתר נוסף בטירת הכרמל.

רון אורן: זה חלק מהכספים שאנחנו מבקשים היום בוועדה.

רון אורן: יש לנו אתר נוסף גבעון, שנמצא ליד רמלה.

רון אורן: זהשטח שעבר לטיפול של משרד הביטחון.

רון אורן: יושב עליו חברת "תומר", שזאת החברה הביטחונית הנוספת שהוקמה עם פיצול תע"ש.

רון אורן: על-מנת שחברת "תומר" תוכל לפעול בסביבה ראויה ותקבל את כל רישיונות העסק שלה, אנחנו מבצעים, וזאת הבקשה השנייה, חקירת קרקע במתחם הזה.

רון אורן: אחרי שנסיים את שלב חקירות הקרקע, שזה שלב שלוקח סדר גודל של שנה, אנחנו נראה איזה טכנולוגיות מתאימות לנושא של שיקום קרקע בהתאם לממצאים.

מיקי לוי: בגבול גבעתיים רמת-גן היה גם תע"ש.

מיקי לוי: שם נקי?

רון אורן: לא.

מיקי לוי: בני ברק צריכה לקבל כמה אלפי יחידות דיור להתרחבות טבעית.

מיקי לוי: אני אומר את זה ברצינות רבה.

רון אורן: היה מפעל של תע"ש שהפסיק את הפעילות שלו שם בשנות התשעים.

רון אורן: בעיקרון, תע"ש בזמנו קיבלה תקציבים לנקות וניקו.

רון אורן: היה אישור של המשרד של הגנת הסביבה שהקרקע נקייה.

רון אורן: לא טופלו גזי קרקע שנוצרו על-ידי חומרים שהגיעו מהתהום ובעצם התמוססו והתחילו לעלות גזי קרקע.

רון אורן: בעיית גזי הקרקע לא נפתרה לכן הקרקע נכון היום לא מקודם.

רון אורן: זה לא באחריות "נצר השרון" אלא באחריות חברה ממשלתית אחרת, אבל אני יודע שיש תכנית לטפל בשטח.

מיקי לוי: איזה?

מיקי לוי: זאת קרקע הכי יקרה במרכז הארץ.

מיקי לוי: יש התפוצצות אוכלוסין בכמהמקומות.

רון אורן: נכון להיום "נצר השרון" פועלת במתחמים של תע"ש מערכות.

משה גפני: חבר הכנסת מיקי לוי שאל מי החברה שפועלת בגבול גבעתיים?

רון אורן: מי שמטפל בזה בשם המדינה זה רשות מקרקעי ישראל.

רון אורן: להערכתי, מי שיקבל זה החברה לשירותי איכות הסביבה, שהיא זרוע ביצוע של המשרד להגנת הסביבה.

משה גפני: זה מקרקעי ישראל או המשרד להגנת הסביבה?

רון אורן: להערכתי, מי שאחראי על הקרקע זה רשות מקרעי ישראל.

רון אורן: היא זאת שתבחר את החברה.

משה גפני: הלך לנו הקרקע.

מיקי לוי: 20 שנה אני שומע על הקרקע הזאת.

מיקי לוי: יש שם גדר לבנה שכל שנה מגדרים אותה מחדש.

משה גפני: אתה בטוח שזה מקרקעי ישראל?

רון אורן: כל הקרקעות האלה הן כמו באפולוניה, נוף ים ובבית הכרם.

רון אורן: זה קרקעות שלמיטב ידיעתי רשות מקרקעי ישראל לקחה לעצמה לקדם את שלבי החכירה ושיקום הקרקעות.

רון אורן: אני יודע שבחלק מהקרקעות החברה לאיכות הסביבה פועלת.

רון אורן: לגבי המתחם הספציפי שחבר הכנסת מיקי לוי שאל, אני לא יודע.

מיקי לוי: 24 שנים ככה.

משה גפני: אתה יכול לתת לנו תשובה מוסמכת?

רון אורן: אני לא הכתובת לתת תשובה מוסמכת לזה.

משה גפני: מי הכתובת?

משה גפני: הבנתי רשות מקרקעי ישראל, אבל אנחנו רוצים לדעת שכשנפנה לרשות מקרקעי ישראל אנחנו פונים לכתובת הנכונה.

משה גפני: אתם צריכים להגיד לנו את זה.

משה גפני: אתם עוסקים בזה.

רון אורן: אמרתי שאנחנו לא עוסקים במתחמי תע"ש שפונו.

משה גפני: נראה לי קצת בעייתי.

משה גפני: אתם יכולים לבדוק אם זה מקרקעי ישראל כדי שנפנה אליהם?

יאיר בקמן: אני אבדוק ואחזור אליהם.

משה גפני: אם זה יהיה הם, אז נפנה אליהם.

מיקי לוי: 24 שנים.

משה גפני: אני אאשר את זה, אבל אני לא מרגיש נוח עם התהליך הזה.

משה גפני: אני לא כל-כך מבין את התהליך.

שיר שפר: אני רוצה לשאול לגבי הניצול של הכספים.

שיר שפר: ביוני שנה שעברה אושרו פה בוועדה 16.5 מיליון שקלים, מתוכם 5 מיליון נוצלו לתקציב השוטף ו-2.5 בערך רק על לפרויקטים.

שיר שפר: זאת אומרת שיש עודף מאוד גדול.

שיר שפר: השאלה אם באמת מנצלים את כל התקציבים שמבקשים פה?

שיר שפר: חלק?

שיר שפר: איך יודעים כמה ינצלו מתוך מה שמאושר?

רון אורן: קודם כל, צריך להבהיר שכספים שמאושרים על-ידי ועדת כספים עוד לא מגיעים לקופת החברה.

רון אורן: החברה מקבלת לפי ביצוע שהיא מבצעת בפועל.

רון אורן: החברה לא ניצלה את כל הכספים מכיוון שאנחנו עובדים חצר בתוך חצר עם תע"ש מערכות.

רון אורן: יש סוגיות של ביטחון, בטיחות, העברה לרישיון עסק של "נצר השרון" ותע"ש מערכות.

רון אורן: היתרי בנייה וחפירה מהוולמ"פ, שזה הוועדה למתקנים ביטחוניים של משרד הביטחון.

רון אורן: כלומר, יש לנו סדר פעולות שאנחנו עושים.

רון אורן: אבל זה שוועדת הכספים מאשרת לנו תקציבים, נותנת לנו את היכולת להתקשר עם קבלני משנה וספקים, אחרת לא היינו יכולים לעשות את ההתקשרות הזאת והעבודה היתה מתעכבת בעוד מספר חודשים.

רון אורן: לכן זה טוב שוועדת הכספים מאשרת, שאנחנו יודעים שיש תקציבים.

רון אורן: כמו שאמרתי, הכסף לא שוהה בקופת החברה אלא נמצא באגף תקציבים.

רון אורן: אנחנו יכולים על סמך ההתחייבות הזאת להתקשר עם ספקים.

משה גפני: מה-16.5 מיליון שאישרנו לכם בשנה שעברה נשאר עוד כסף?

רון אורן: לגבי התקציב השוטף לא נשאר.

רון אורן: לגבי התקציב לפרויקטים בערך חצי.

משה גפני: 16.5 מיליון שקלים אישרנו כאן בשנה שעברה.

משה גפני: נשאר מזה כסף?

רון אורן: התשובה היא כן.

משה גפני: אז למה אתם מבקשים עוד?

משה גפני: תנצלו קודם את הכול.

רון אורן: כי אנחנו עובדים לפי פרויקטים צבועים.

רון אורן: הכסף שאושר צבוע לפרויקטים מסוימים.

רון אורן: עכשיו ביקשנו תקציבים עבור פרויקטים אחרים שהם לא במסגרת 10.5 מיליון שקלים - - -

משה גפני: 16.5.

רון אורן: לא.

רון אורן: מתוך ה-16.5, 6 מיליון זה תקציב שוטף ומשכורות, זה לא רלוונטי.

רון אורן: מבחינת הפרויקטים, אנחנו עובדים לפי כסף צבוע בפרויקט וכך אנחנו עובדים מול אגף תקציבים וחשב כללי באוצר.

רון אורן: אנחנו לא יכולים להמיר כספים שקיבלנו לפרויקט אחד עבור פרויקט אחר.

רון אורן: לכן אנחנו נדרשים לכספים האלה.

משה גפני: מישהו נמצא פה מאגף תקציבים?

משה גפני: פעם ראשונה שאני רואה שאתם נדיבים.

שירה דימניק: אנחנו לא נדיבים.

שירה דימניק: כמו שהסביר המנכ"ל בעצם העבודה מול "נצר השרון" היא בפרויקטים צבועים.

שירה דימניק: אנחנו מגיעים לפה, מסבירים מה הפרויקטים שאותם אנחנו מעוניינים לתקצב אותם.

שירה דימניק: ככל שיצאו פרויקטים לפועל, הם יתוקצבו במלואם.

שירה דימניק: מה עשינו?

שירה דימניק: במקום לקחת כסף שאושר על-ידי הוועדה בשנה שעברה, רצינו לבוא במלוא השקיפות, אם נקרא לזה כך, ולהגיד שהכספים אושרו שנה שעברה אנחנו מפסיקים לנצל אותה במידה שבה הכספים נוצלו עד היום ומהיום וזה התקציב השוטף לשנה ופרויקטים שהשנה אנחנו מבקשים לעשות.

שירה דימניק: בעצם מפרטים כאן את הפרויקטים.

שירה דימניק: כמו שתוכלו לראות, התקציב השוטף הוא בהתאם לצרכים הספציפיים שאנחנו מכירים.

משה גפני: השאלה לי היא כזאת: יש 16.5 מיליון שקל שאושרו בשנה שעברה.

משה גפני: המנכ"ל אומר ש-6 מיליון הלכו לשוטף ולמשכורות.

משה גפני: שאר כסף עדיין לא נוצל.

משה גפני: נשאר עוד כסף, כי הפרויקטים עדיין לא בוצעו.

משה גפני: עכשיו אתם מבקשים עוד כסף.

שירה דימניק: אנחנו לא רוצים עוד כסף.

משה גפני: מה אתם רוצים.

שירה דימניק: ראשית, מדובר בפרויקטים שונים והעבודה היא במקביל על פרויקטים שונים.

משה גפני: בסדר, אבל גם את שנה שעברה לא עשיתם.

שירה דימניק: חלק מהפרויקטים של שנה שעברה נעשו.

משה גפני: כמה כסף נשאר?

שירה דימניק: 5 מיליון.

רון אורן: נשאר 5-6 מיליון שקלים.

משה גפני: מה יהיה איתם?

רון אורן: השנה נשתמש בהם לפרויקטים שהם יועדו להם.

משה גפני: מה למשל?

רון אורן: אנחנו עכשיו מתחילים נושא פיילוט - - -

משה גפני: טירת הכרמל?

רון אורן: טירת הכרמל זה במסגרת הבקשה העכשווית.

משה גפני: של שנה שעברה?

רון אורן: שנה שעברה יש לנו את כל הנושא של המחפורות, אותם בורות הטמנה.

רון אורן: עוד חודש אנחנו מתחילים ביצוע פיילוט שיעלה מספר מיליונים.

רון אורן: בנוסף לזה יש לנו חקירת קרקע ברמת בקע, שזה המקום שתע"ש מערכות אמורה לעבור אליו בעוד מספר שנים ולכן גם זה בתקציב.

רון אורן: בסופו של דבר אנחנו עובדים בשקיפות ובתיאום מול אגף תקציבים חשב כללי ואנחנו מקבלים את הסכומים על הפרויקטים.

משה גפני: שקיפות מול אגף התקציבים והחשב הכללי זה עדיין לא שקיפות.

רון אורן: זאת שקיפות מכיוון שבסופו של דבר אנחנו לא יכולים להוציא כספים למטרות שהם לא יועדו להם.

רון אורן: לכן אנחנו נדרשים לבקש את אותם 3.5 מיליון שקלים עבור אותם פרויקטים, מכיוון שהכסף שהתקבל שנה שעברה – הוא אושר אבל לא התקבל בקופת החברה – אמור לשמש במהלך 2018 לפרויקטים אחרים.

משה גפני: רבותי, חברי הכנסת, מה אתם אומרים?

מיקי לוי: אין ברירה.

מיקי לוי: הם יפסיקו את העבודה שלהם?

משה גפני: לא יפסיקו.

מיקי לוי: אין לו תקציב לשלם משכורות.

משה גפני: יש לו, אישרנו לא בשנה שעברה.

רון אורן: לא, לא, זה נגמר.

רון אורן: הרי ה-16.5 פוצל ל-6 מיליון ול-10.5 מיליון.

מיקי לוי: אתה יכול לתת לנו לוח זמנים שלא נפגש אותך פה בעוד שנה וחצי?

רון אורן: מכיוון שכל פעם אנחנו באים לקבל לפחות את השוטף, אז כנראה אנחנו ניפגש פה.

רון אורן: לגבי לוחות זמנים, אנחנו כרגע אמורים עד סוף השנה לסיים את נושא חקירת מי תהום בטירת הכרמל.

רון אורן: אמורים לסיים בחקירת קרקע בגבעון ועוד שטח שנקרא שטח אש 209, בהנחה שיש לזה תקציב.

רון אורן: אנחנו אמורים להיות בפעילות של פינוי בורות ההטמנה בתע"ש השרון.

רון אורן: אני מניח שהשנה כבר תהיה פעילות של מספר מיליונים ובשנה הבאה יהיו תקציבים הרבה יותר גדולים לפרויקטים, כי אנחנו כבר נתחיל לרוץ.

רון אורן: מדובר בסופו של דבר בפרויקטים שיהפכו בהמשך למגה פרויקטים.

רון אורן: רק לדבר את האוזן, כדי לבצע אחרי שלב החקירה ולפני שלב השיקום, יש רק במתחם תע"ש עשרות רבות ומאות של מבנים ותשתיות שצריך לטפל בהם על-מנת שבסופו של דבר נוכל לטפל בקרקע.

משה גפני: אם אפשר, תגיד לנו לגבי המתחם ההוא.

יאיר בקמן: רשמתי לעצמי.

משה גפני: מי בעד אישור הפנייה בעניין השקעה בהון מניות חברת נצר השרון, כפי שפורטה על-ידי מנהל רשות החברות הממשלתיות, ירים את ידו.

משה גפני: בעד – 2

משה גפני: נמנעים - אין

משה גפני: הפנייה אושרה ברוב של 2 נגד 1.

משה גפני: הישיבה נעולה.